En delprotese er ingen engangs-anskaffelse. Klammerne kan etter hvert bli mindre effektive slik at protesen ikke sitter like godt fast. Dette kan noen ganger justeres hos tannlegen ved at klammerne forsiktig bøyes tilbake igjen.  Gradvise endringer av kjeven gjør at protesens passform med tiden blir dårligere. Det er da mulig å “fore” den slik at den tilpasses de endrede forholdene. Ofte vil det likevel være bedre å fremstille en ny protese. Tidsintervallet for dette vil kunne variere fra person til person og må derfor vurderes individuelt.